การเลือกรองเท้าให้เหมาะสม การเลือกชุดให้เหมาะสม
ถ้าคุณอยากสร้างความประทับใจไม่รู้ลืมในเดทแรกหรือในงานเลี้ยง รองเท้าสีแดงนี่แหละใช่เลย อย่างไรก็ตาม คุณควรระวังเรื่องเสื้อผ้าที่คุณจับคู่กับรองเท้าสีแดงนี้ด้วย เพราะถ้าคุณใส่ชุดที่เซ็กซี่เกินไป คนอื่นอาจมีภาพจำเกี่ยวกับคุณไปคนละแบบกับที่คุณอยากให้เป็นก็ได้ ถ้าคุณรู้สึกอยากไส่รองเท้าสีแดงไปทำงานหรือไปเที่ยวเล่น รองเท้าส้นสูงแบบส้นธรรมดาคือทางเลือกที่ดีที่สุด รองเท้าไม่มีส้นก็ลดความแซ่บของสีแดงได้เหมือนกัน การใส่รองเท้าที่มีส้นเพิ่มความมีระดับให้ชุดของคุณ เลือกแบบหัวปิดจะดีที่สุด เพราะคุณสามารถใส่คู่กับชุดธรรมดาหรือชุดเก๋ๆ ก็ได้ ถ้าคุณคิดไม่ตกว่าจะใส่รองเท้าสีแดงเจิดจ้าได้ยังไง ให้ลองเริ่มจากสีแดงเข้มๆ ก่อน เช่น สีไวน์แดงหรือสีเลือดนก สีแดงเฉดที่เข้มขึ้นจะดูสุภาพกว่า รับรองว่าคุณจะมั่นใจในการใส่สีแดงมากขึ้น ถ้าในตู้เสื้อผ้าของคุณมีแต่สีดำ น้ำตาล เทา นู้ด ขาวและสีกรมท่า การใส่รองเท้าโทนสีเดียวกันยิ่งทำให้การแต่งตัวของคุณดูจืดไปเลย ลองให้รองเท้าสีแดงช่วยชีวิตคุณดูสิ คราวหน้าลองใส่รองเท้าส้นสูงสีแดงกับใส่กระโปรงทรงดินสอสีดำและเสื้อสีขาว แต่งตัวด้วยเสื้อผ้าสีสันสดใสมากกว่า 1 สี โดยไม่ต้องสนใจกฏเกณฑ์ใดๆ ลองใส่รองเท้าสีแดงกับชุดสีชมพูหรือส้มดูสิ ถ้าคุณใส่ชุดสีแดงแล้ว กรุณาอย่าใส่รองเท้าสีแดงเข้าไปอีก เพราะมันจะทำให้คุณดับได้เลย แต่ถ้าคุณอยากใส่สีแดงจริงๆ ให้เลือกชุดสีแดงในเฉดที่เข้มขึ้นเพื่อทำให้การแต่งตัวของคุณดูมีมิติมากขึ้น สีแดงกับสีเขียวมักจะทำให้คนนึกถึงช่วงคริสต์มาส ถ้าไม่อยากรู้สึกเหมือนต้นคริสต์มาสเดินได้ ลองใช้สีเขียวมะกอกหรือสีเขียวขี้มาแทน รองเท้าสีแดงเปิดหัวเหมาะที่จะจับคู่กับเดรสลายจุดสีขาวดำหรือกางเกงลายทาง (Pinstripe) หากการใส่สีแดงทั้งตัวมันดูเยอะเกินไป คุณสามารถจับคู่รองเท้าสีแดงกับชุดที่มีลายสีแดงเพื่อให้ดูสุภาพมากขึ้น รองเท้าสีแดงดูดีเมื่อจับคู่กับกางเกงยีนส์ โดยเฉพาะกางเกงยีนส์สีกลางไปจนถึงสีเข้ม การใส่รองเท้าส้นสูงสีแดงคู่กับชุดสบายๆ จะช่วยดึงดูดสายตาและทำให้การแต่งตัวของคุณดูมีระดับมากขึ้นด้วย รองเท้าสีแดงสื่อถึงความเซ็กซี่ในตัวมันเองอยู่แล้ว แต่การใส่รองเท้าสีแดงกับกางเกงยีนส์ขาดๆ เสื้อเกาะอก กางเกงคืบเดียวหรือชุดอื่นๆ ที่ดูเซ็กซี่ไม่ได้ช่วยให้คุณดูเซ็กซี่มากขึ้นเลย ที่แย่ไปกว่านัันคือคนอื่นอาจจะมองว่าคุณเรียกร้องความสนใจด้วยซ้ำ ถ้าคุณอยากดึงความมีสเน่ห์ออกมาจากรองเท้าส้นเข็มสีแดงให้ได้มากที่สุด คุณจะต้องเซ็กซี่อย่างมีชั้นเชิง ยกตัวอย่างเช่น ใส่เดรสสีดำแขนสั้นปิดหัวไหล่ ความยาวคลุมเข่า ถึงแม้จะไม่ได้โชว์เนื้อหนังมากมาย แต่รองเท้าส้นเข็มสีแดงนี้แหละที่จะดึงความเซ็กซี่ของคุณออกมาเอง ลิปสติกสีแดงหรือกระเป๋าถือสีแดงยังนับว่าโอเค แต่เครื่องประดับอื่นๆ ไม่ควรใช้สีแดงพร้อมกันหลายๆ ชิ้น เช่น เข็มขัด ผ้าพันคอ สร้อยข้อมือและแหวนที่มีทับทิม คุณสามารถใช้เครื่องประดับสีแดงได้นิดหน่อย แต่ถ้าเยอะเกินไปคุณจะดับตั้งแต่ยังไม่แจ้งเกิดเลย
รองเท้าส้นเข็มสีแดงเป็นหนึ่งในรองเท้าที่เซ็กซี่สุดๆ. ลดความแซ่บลงนิดด้วยการใส่รองเท้าส้นสูงธรรมดา. แซ่บแบบกลางๆ ด้วยรองเท้าส้นเตี้ย. ลองสีแดงหลายๆ เฉด. จับคู่สีแดงกับสีโทนกลาง. การใช้เสื้อผ้าสีสดใส. หลีกเลี่ยงการใส่สีแดงทั้งตัว. หลีกเลี่ยงการใส่รองเท้าสีแดงกับสีเขียวสดใส. ใส่รองเท้าสีแดงกับลวดลายเรียบง่าย. จับคู่รองเท้าสีแดงกับลวดลายที่มีสีแดง. ใส่รองเท้าส้นสูงสีแดงกับชุดสบายๆ. หลีกเลี่ยงการใส่รองเท้าสีแดงกับชุดที่ดูโป๊เกินไป. ใส่รองเท้าสีแดงกับชุดสวยซ่อนแซ่บ. พยายามไม่ใส่เครื่องประดับเยอะเกินไป.
https://www.wikihow.com/Wear-Red-Shoes https://www.wikihow.com/Wear-Red-Shoes
Choosing the Right Shoe Choosing the Right Outfit